text: Torsdag kåres vinderen af Fantastiske Fællesskaber 2018
  26 september 2018 kl. 15.54
  Torsdag udløses spændingen om, hvem vinderen af Fantastiske Fællesskaber 2018 i TV SYDs område er, når TV SYD på direkte tv kårer årets vinder.
  Nu udløses spændingen. Torsdag aften klokken 19.30 på direkte tv i TV SYDs nyhedsudsendelse kåres vinderen af Syd- og Sønderjyllands Fantastiske Fællesskaber 2018.
  Karen Jakobsen, godspelkoret 'Sound of Joy', Haderslev: "Vi er spændte på, hvordan det er gået os og håber da, vi vinder. Men vi er klar over, at vi er oppe imod mange stærke fællesskaber."
  Alle medlemmer af de ti nominerede fællesskaber er inviteret til at deltage i festlighederne, som foregår på Askov Højskole. De har siden søndag midnat, hvor afstemningen sluttede, ventet i spænding på at høre, hvem af dem, der har opnået flest stemmer og dermed kan kåres som vinder af Fantastiske Fællesskaber 2018.
  De nominerede i TV SYDs område:
  Esbjerg Rugby KlubHjerting KanelaugHorsens FrejaJels VikingespilKGGOKoldign MadhjælpRolle Rock, GårdeSolstrålen, FredericiaSound of Joy, HaderslevTrail Experience, VejleDu kan møde alle ti fællesskaber her.
  - Vi er spændte på, hvordan det er gået os og håber da, vi vinder. Men vi er klar over, at vi er oppe imod mange stærke fællesskaber, fortæller Karen Jakobsen fra godspelkoret 'Sound of Joy' fra Haderslev.
  Du kan allerede fra klokken 19.00 på TV SYD+ samt på www.tvsyd.dk/live-tv følge med i optakten til kåringen.
  Om Fantastiske Fællesskaber:
  119 fællesskaber ansøgte om deltagelse i TV SYDs sendeområde.10 foreninger er nomineret til at vinde de regionale Fantastiske Fællesskaber.Regionsvinderen kåres den 27. september, hvor TV SYD sender direkte fra Askov Højskole.Regionsvinderen får 50.000 kroner og går videre til landsfinalen.Landsfinalen afholdes 3. november i Helsingør.Landsv​​​​​​inderen får yderligere 100.000 kroner til fællesskabet.Det er sms-stemmer, der afgør, hvem der vinder i begge finaler.TV 2 Regionerne står sammen med Lokale- & Anlægsfonden og Tuborgfondet bag konkurrencen.
  Regionsvinderen går videre til landsfinalen
  De heldige regionsvindere går videre til landsfinalen, hvor de kæmper mod vinderne fra de andre otte TV2 Regioner. Her kan fællesskabet vinde yderligere 100.000 kroner. 
  Du kan stemme til landsfinalen fra mandag d. 15. oktober. Vinderen offentliggøres under den nationale prisoverrækkelse, som afholdes på Kulturværftet i Helsingør lørdag d. 3. november.
  
  